HMS Glasgow (D88)

HMS Glasgow (viirinumero D88) oli Britannian kuninkaallisen laivaston tyypin 42 ohjushävittäjä (Sheffield-luokka). Alus osallistui Falklandin sotaan, jossa se vaurioitui 12. toukokuuta 1982 ilmahyökkäyksessä. Se osallistui INTERFET rauhanturvaoperaatioon 1999 sekä Etelä-Atlantin valvontaan 2004. Se poistettiin palveluksesta 2005 ja romutettiin 2009.

 Valmistus 

Alus tilattiin 11. marraskuuta 1971 Swan Hunterilta Wallsendistä Tyne and Wearista, missä köli laskettiin 16. toukokuuta 1974 telakkanumetolla 62Buxton 2007 s. 92. Se laskettiin vesille 14. huhtikuuta 1976 kumminaan amiraali Sir John Treacherin puoliso Lady Kirstie Treacher. Aluksella syttyi 23. syyskuuta tulipalo, joka surmasi kahdeksan telakan työntekijää ja lisäksi kuusi loukkaantui. Alus valmistui maaliskuussa 1977 ja otettiin palvelukseen 25. toukokuuta.Marriott 1986 s. 26

 Palvelus 
Kesällä 1979 alus sijoitettiin Länsi-Intiaan Belizen vartiolaivaksi, mistä se palasi Britteinsaarille. Alus vieraili Hamprissa, minkä jälkeen se oli joulun Portsmouthissa. Alus liitettiin 1980 sisaralustensa kanssa 3. hävittäjälaivueeseen. Se oli 1980-luvun alun Portlandin alueella miehistökoulutuksessa ennen kuin se lähetettiin partiomatkalle Barentsinmerelle. Tehtävästä vapauduttuaan alus lähetettiin Yhdysvaltain itärannikolle ja Belizen vartiolaivaksi, mistä palatessaan se lähetettiin avuksi hurrikaani Allenin riepottelemalle St. Lucialle. Saarella miehistö avusti viisi vuorokautta pelastustöissä, mistä alukselle myönnettiin oikeus käyttää erityistilanteissa St. Lucian lippua.Marriott 1986 s. 96-98

Vietettyään joulun kotona alus palasi Yhdysvaltain itärannikolle ja vieraili Bermudalla, Nassaussa, Freeportissa ja Fort Lauderdalessa. Touko-kesäkuussa 1981 alus partioi Barentsinmerellä, mistä palatessaan alus vieraili 24. kesäkuuta Glasgow'ssa ennen paluuta Portsmouthiin. Alus oli huollettavana Porstmouthissa, mistä se palasi palvelukseen syyskuussa. Alus oli kotivesillä osallistuen harjoituksiin, kunnes se lähti 8. maaliskuuta 1982 Gibraltarille Springtrain harjoitukseen.

Harjoituksessa alus kohtasi 2. huhtikuuta harjoituksen vihollisena toimivat Portugalin laivaston fregatit ja ohjusveneet, kun sen päällikkö sai määräyksen lähteä torjumaan Argentiinan Falklandin valtaus. Alus kohtasi 26. huhtikuuta lentotukialukset HMS Invinciblen ja HMS Hermeksen sekä niiden ympärille kootun laivaston. Alus saapui 1. toukokuuta ensimmäisenä osastosta 200 merimailin sotatoimialueelle, kun se suojasi laivastoa ilmahyökkäyksiltä 20 merimailia etupuolella.

Aluksen Lynx-helikopteri vaurioitti 3. toukokuuta pahoin Argentiinan laivaston ARA Alferez Sobralia. Seuraavana päivänä aluksen järjestelmät havaitsivat Exocet-ohjuksen laukaisun varoittaen laivastoa. Ohjus osui HMS Sheffieldiin, joka upposi myöhemmin. Aluksen määrättiin pidättäytyä pelastustoimista ja keskittyä suojaamaan laivastoa ilmauhalta.

Aluksen tykit ampuivat 10. toukokuuta maakohteita, jolloin käytettiin 180 kappaletta 4,5 tuuman kranaatteja. Tulitoiminnan jälkeen alus vetäytyi tankattavaksi ja varastojen täydennykseen. Kaksi päivää myöhemmin alus osallistui toiseen tulitoimintatehtävään, kun se joutui Argentiinan ilmavoimien Grupo 5:n Douglas A-4 Skyhawk -rynnäkkökoneiden maaliksi. HMS Brilliantin Sea Wolf -ohjukset pudottivat kaksi hyökkääjistä ja kolmas putosi tehdessään väistöliikettä. Toisen ryhmän hyökkäyksessä yksi pommi läpäisi räjähtämättä Glasgowin, jonka taaempi konehuone täyttyi vedellä vaurioittaen Tyne-risteilymoottoreita.

Alus palasi tilapäiskorjauksen jälkeen kolmeksi päiväksi suojaamaan San Carloksen maihinnousua, mistä HMS Exeter vapautti sen. Alus lähti 27. toukokuuta kotimatkalle. Se saapui 19. kesäkuuta Portsmouthiin, missä se siirrettiin telakalle korjattavaksi. Alus vapautui telakalta elokuun lopulla. Aluksen ilmatorjunta-aseistusta oli täydennettu 20mm ja 30 mm lähitorjunta-asein sekä harhamaaliheittimin.

Alus lähti 6. syyskuuta HMS Newcastlen kanssa takaisin Falklandin vesille, mistä se palasi 20. joulukuuta Britteinsaarille. Vuoden 1983 alussa alus oli Portlandissa miehistönkoulutuksessa ja erilaisissa harjoituksissa, minkä jälkeen se oli kolme viikkoa Gibraltarilla vartiolaivana ja kaksi viikkoa Naton sotaharjoituksessa itäisellä Välimerellä. Harjoituksen jälkeen alus palasi Portsmouthiin. Elokuussa alus liittyi Atlantille sijoitettuun Naton pysyvään laivasto-osastoon neljäksi kuukaudeksi. Osana palvelusta se vieraili Islannissa, Kanadassa ja Bostonissa ennen paluutaan vuoden lopulla Bermudan ja Azorien kautta Britteinsaarille.

Tammikuun lopulla 1984 alus lähti Portlandista Glasgow'hun kuljettaen Walesin prinssiä, jonka aluksen päällikkö R. Woodward oli kutsunut alukselle. Aluksen piti lähteä uudelleen Falklandille, mutta Iranin ja Irakin välinen sota muutti suunnitelmia. Britannian lipun alla kulkeviin aluksiin kohdistuneet iskut Persianlahdella ja alus lähti huhtikuussa 1984 Lähi-Itään. Alus vapautti HMS Falmouthin kanssa HMS Glamorganin ja HMS Brazenin alueelta. Toukokuun lopulla alus vieraili kahden Leander-luokan fregatin ja RFA:n aluksen kanssa Pakistanin pääkaupungissa Karachissa.

Alus oli 19.-29. syyskuuta 1999 osa Australian johtamaa Itä-Timorin INTERFET rauhanturvaamisoperaatiota. Vuonna 2004 alus oli partioimassa Etelä-Atlantilla. Alus poistettiin palveluksesta 1. helmikuuta 2005 ja hinattiin 7. tammikuuta 2009 Turkkiin romutettavaksiHMS Glasgow movements 1981-2005.

 Lähteet 

 Viitteet 

Luokka:Kuninkaallisen laivaston tyypin 42 hävittäjät
Luokka:Swan Hunterin valmistamat alukset
luokka:Yhdistyneen kuningaskunnan Falklandin sodan sotalaivat
Luokka:Yhdistyneen kuningaskunnan kylmän sodan hävittäjät